stanford-oval/wikipedia huggingface dataset:
NTPC

| NTPC |
| --- | --- |

Yritysmuoto:  julkinen osakeyhtiö, valtionyhtiö
Osake:  BSE: 532555, NSE: NTPC; ISIN: INE733E01010; osa BSE Sensex ja CNX Nifty -osakeindeksejä
Markkina-arvo:  20,2 mrd. USD (5/2015)
ISIN:  INE733E01010
Perustettu:  1975
Puheenjohtaja:  Gurudeep Singh
Avainhenkilöt:  Kulamani Biswal
Kotipaikka:  NTPC Bhawan Scope Complex, 7 Institutional Area Lodi Road, New Delhi 110003, Intia
Liikevaihto:   12,944 mrd. USD (2014)
Tilikauden tulos:   1,886 mrd. USD (2014)
Henkilöstö:  25 013
Tytäryhtiöt:  useita
Omistaja:  Intian valtio (osake-enemmistö)
Kotisivu:  www.ntpc.co.in
Infobox OKVirheellinen NIMI-arvo: 
NTPC:n voimalaitoksia Intian Telanganan osavaltion Karimnagarin piirikunnan Ramagundamissa.
NTPC Limited (aiemmalta nimeltään National Thermal Power Corporation Limited) on suuri intialainen sähköntuotantoon ja siihen kytkeytyviin toimintoihin keskittynyt julkisen sektorin yrityskonserni. Yhtiön kotipaikka on Mumbai.
Yhtiön voimaloiden asennettu tuotantokapasiteetti ylittää 45 500 megawattia (toinen lähde mainitsee kapasiteetiksi 173 626,4 MW jo 2011). Tämä koostuu yli 15 hiilivoimalasta, seitsemästä kaasuvoimalaitoksesta, yhdestä vesivoimalaitoksesta ja seitsemästä yhteisyrityksenä toimivasta yksiköstä (kuusi pohjautuu hiilen ja yksi kaasun käyttöön), sekä kahdeksasta uusiutuvan energian hankkeesta.
Yhtiön osake noteerataan Bombayn (BSE) ja Intian kansallisessa pörssissä (NSE). Yhdysvaltalainen talousjulkkaisu Forbes luokitteli NTPC:n vuonna 2015 Intian kahdeksanneksi ja maailman 431. suurimmaksi julkiseksi osakeyhtiöksi. Teollisuuskonsernin liikevaihto oli 12,9 miljardia dollaria ja liikevoitto 1,89 miljardia dollaria (2014).  Intian valtio omistaa NTPC:n osake-enemmistön.
Historiaa

Yhtiö perustettiin 7. marraskuuta 1975 alkujaan nimellä National Thermal Power Corporation Pvt Ltd.. Sittemmin yhtiö on laajentunut yritysostoilla, rakentamalla uusia voimaloita ja valtion siihen yhdistämien voimalaitosyhtiöiden kautta. Lokakuussa 2004 Intian valtio myi 10,5 prosenttia yhtiöstä listatessaan yhtiön osakeannin yhteydessä pörssiin. Yhtiön nimi muutettiin 28.10.2005 muotoon NTPC Ltd, mille osasyynä oli sähköntuotannon laajentuminen alkuperäisen nimen mukaista lämpövoimaa monipuolisemmalle pohjalle. Helmikuussa 2010 valtio vapautti seuraavat viisi prosenttia yhtiön osakeista myyntiin. Tämän jälkeen valtion omistusosuus oli 84,5%. Toukokuussa 2010 NTPC:lle annettiin valtiollisen suurkonsernin 'Maha Ratna' -asema.
2010-luvun alkupuolella yhtiö vastasi 28,6 prosentista Intian sähköntuotantoa.
Aiheesta muualla

NTPC Ltd. (englanniksi) (economictimes.indiatimes.com)
Priyadarshini Sen: Accursed County (10.11.2014) (englanniksi) (outlookindia.com)
Nokia 6151

| Nokia 6151 |
| --- | --- |

Julkaistu:  2006
Käyttöverkot:  GSM 900/1800/1900, UMTS 2100
Mitat:  108 × 47 × 19
Paino:  98
Näytön kuvatarkkuus:  128 × 160
Värien lukumäärä:  256 000
Muisti:  sisäinen 30 Mt, MicroSD-muistikorttipaikka (tuki max 2 Gt korteille)
Takakamera:  1,3 MP (1 280 × 960)
Radio:  kyllä
Musiikkisoitin:  kyllä
Valmiusaika:  noin 340h (2G), 250h (3G)
Puheaika:  noin 4h30min (2G), 3h30min (3G)
Tiedonsiirto:  GPRS, EDGE
Liitännät:  infrapuna, Bluetooth 2.0, USB
Infobox OKNimi-testi OK: 
Nokia 6151 on Nokian vuonna 2006 julkaistu matkapuhelin.
Ominaisuudet

ennakoiva tekstinsyöttö
äänimuistiinpanot
äänikomennot
kamera
bluetooth
värit: musta, hopea, vihreä, oranssi
Aiheesta muualla

Nokia 6151 - Tuki
Käyttöohjeet (Arkistoitu – Internet Archive)
Otar Taktakišvili

Otar Taktakišvili (georg. ოთარ თაქთაქიშვილი; 27. heinäkuuta 1924 Tbilisi – helmikuu 1989) oli georgialainen, koko elämänsä neuvostoaikana elänyt säveltäjä.
Taktakišvili opiskeli Tbilisin musiikkikoulussa vuosina 1938–1942 ja Tbilisin konservatoriossa vuosina 1942–1947. Hän toimi konservatorion rehtorina vuosina 1962–1965 ja professorina vuodesta 1966. Hän toimi myös Neuvostoliiton säveltäjäliiton sihteerinä. Hänen sävellystöihinsä kuuluu suuri määrä erilaisia teoksia; oopperoita, sinfonioita, konserttoja, lauluteoksia ja elokuvamusiikkia. Taktakišvilin säveltämiin oopperoihin lukeutuvat esimerkiksi Mindiia (1961), joka perustui Važa-Pšavelan runoihin, ”Kolme novellaa” (1967), Mikheil Džavakhišvilin ja Galaktion Tabidzen teoksiin perustuva kolmen yksinäytöksisen oopperan triptyykki, ja ”Kuun ryöstö” vuodelta 1974. Hänen musiikkiaan luonnehtivat ”lempeä modaalisuus, ajoittaiset parallelismit ja kansansoittimien imitaatio”.
Taktakišvilille myönnettiin Neuvostoliiton valtionpalkinto kolme kertaa vuosina 1951, 1952 ja 1967 sekä useita muita palkintoja ja arvonimiä.
Myöhäisjurakausi

| Jurakauden jako> kausi | Jurakauden jako> epookki | Jurakauden jako> vaihe | Jurakauden jako> ikä (mvs) |  |
| --- | --- | --- | --- | --- |
| Liitu | varhais | Berrias | nuorempi |  |
| Jura | myöhäis | Tithonos | 145,0–152,1 |  |
| Jura | myöhäis | Kimmeridge | 152,1–157,3 |  |
| Jura | myöhäis | Oxford | 157,3–163,5 |  |
| Jura | keski | Callovia | 163,5–166,1 |  |
| Jura | keski | Bathonia | 166,1–168,3 |  |
| Jura | keski | Bajocae | 168,3–170,3 |  |
| Jura | keski | Aalen | 170,3–174,1 |  |
| Jura | varhais | Toarcis | 174,1–182,7 |  |
| Jura | varhais | Pliensbach | 182,7–190,8 |  |
| Jura | varhais | Sinemurum | 190,8–199,3 |  |
| Jura | varhais | Hettange | 199,3–201,3 |  |
| Trias | myöhäis | Rhaetia | vanhempi |  |
Jurakauden jako ICS:n mukaan tammikuussa 2013.
Taiteilijan näkemys valtavasta Diplodocus-kasvinsyöjäliskosta.
Myöhäisjurakausi eli yläjura (malm, "valkea jura"selvennä) on jurakauden loppuvaihe 161,2–145,5 miljoonaa vuotta sitten. Kausi oli matelijoiden valtakautta, erityisesti sauropodi-kasvinsyöjädinosaurusten kukoistusaikaa. Sauropodit olivat valtavia nelijalkaisia, pitkähäntäisiä ja -kaulaisia maaeläimiä. Kaudelta kuuluisia hirmuliskoja olivat muun muassa sauropodisuvut Brachiosaurus, Diplodocus ja Camarasaurus. Kaudella eli myös harjalisko Stegosaurus.  Petoliskoista kaudella kukoistivat mm. Allosaurus-lajit ja Ceratosaurus . Kaudella eli myös lentoliskoja, ja merissä eli pitkäeväisiä valasta muistuttavia pliosauruksia sekä merikrokotiili Teleidosaurus.
Varhaiset nisäkkäät ja hyvin varhaiset linnut olivat jo olemassa mutta eivät vielä merkittävänä ryhmänä. Liskolintu Archaeopteryx eli tällä kaudella Euroopassa.
Maantiede

Myöhäisjurakaudella Pangea jakautui kahdeksi supermantereeksi, pohjoisen Lauraasiaksi ja etelän Gondwanaksi. Niiden väliin syntyi varhainen Atlantti, joka tuolloin oli vielä aika kapea.
Myöhäisjurakauden alajako

Tithonos-vaihe (150,8 ± 4,0 – 145,5 ± 4,0 miljoonaa vuotta sitten)
Kimmeridge-vaihe (155,7 ± 4,0 – 150,8 ± 4,0 miljoonaa vuotta sitten)
Oxford-vaihe (161,2 ± 4,0 – 155,7 ± 4,0 miljoonaa vuotta sitten)
Aiheesta muualla

The Late Jurassic
Novooleksijivka

| Novooleksijivka (Новоолексіївка) |
| --- | --- |
 Novooleksijivkan rautatieasema (2012).
 lippu:  vaakuna
 Novooleksijivka
 Koordinaatit: 46.2281°N, 34.6419°E 
Valtio:   Ukraina
Alue:  Hersonin alue
Piiri:  Henitšeskin piiri
Perustettu:  
Pinta-ala:  
 – Kokonaispinta-ala:  5,82  km²
Väkiluku (2021 (arvio)):  10 080
Aikavyöhyke:  UTC+2
 – Kesäaika:  UTC+3
Suuntanumero(t):  Herson
Infobox OKVirheellinen NIMI-arvo: 
Novooleksijivka (ukr. Новоолексіївка;  ven. Новоалексеевка, Novoaleksejevka) on kaupunkityyppinen taajama Henitšeskin piirissä, Hersonin alueella, Etelä-Ukrainassa. Taajama sijaitsee maanteitse 220 kilometriä aluekeskus H’ersonista kaakkoon ja 14 kilometriä piirikeskus Henitšeskistä luoteeseen. Taajama sijaitsee rautatien varrella; siellä on rautatieasema.
Vuonna 2021 taajaman väkiluvuksi arvioitiin 10 080. Vuonna 2001 asukasluku oli 10 233, jolloin väestön suurimmat etniset ryhmät olivat ukrainalaiset (runsas 50 prosenttia), Krimin tataarit (30 %) ja venäläiset (18 %).
Paikkakunta on ollut heinäkuusta 2020 lähtien osa Henitšeskin piiriä ja hromadaa.
Venäjän asevoimat miehittivät taajaman osana hyökkäyssotaansa Ukrainaan alkuvuodesta 2022.
Ortodoksinen kirkko.
Moskeija.
Aiheesta muualla

Kuvia tai muita tiedostoja aiheesta Novooleksijivka Wikimedia Commonsissa
Hersonin alue
Piirit:Beryslav | Henitšesk | Herson | Kah’ovka | Skadovsk


Kaupungit (keskus lihavoitu): Beryslav | H’erson | Henitšesk | Hola Prystan | Kah’ovka | Nova Kah’ovka | Olešky | Tavrijsk | Skadovsk


Taajamat: Antonivka | Arh’anhelske | Askanija-Nova | Bila Krynytsja | Bilozerka | Brylivka | Dniprjany | Hornostajivka | Ivanivka | Kalantšak | Kalynivske | Karjerne | Komyšany | Kozatske | Lazurne | Ljubymivka | Myrne | Naddniprjanske | Nova Majatška | Novooleksijivka | Novotrojitske | Novovorontsovka | Nyžni Sirohozy | Rykove | Syvaske | Tšaplynka | Velyka Lepetyh’a | Velyka Oleksandrivka | Verh’ni Rohatšyk | Vysokopillja | Zelenivka
Opera Cava

Opera Cava -festivaali järjestettiin vuosittain kesäisin Nilsiän Louhosareenalla. Nilsiän Satua vai totta -musiikkifestivaalin nimeksi vaihdettiin vuonna 2004 Opera Cava. Opera Cavan toiminnanjohtajana ja taiteellisena johtajana toimi 31. toukokuuta 2006 asti oopperalaulaja Satu Vihavainen. 1. Kesäkuuta 2006 toiminnanjohtajana aloitti Kimmo Hellgrén ja taiteellisena johtajana jatkoi edelleen Satu Vihavainen. Oopperasäätiön hallitus ilmoitti maaliskuussa 2008, että se hakeutuu konkurssiin.
Menneitä produktioita:
2004 Taikahuilu (ohj. Olli Saarela, kapel. Pertti Pekkanen)
2005 Taikahuilu (ohj. Olli Saarela, kapel. Pertti Pekkanen)
2006 Paholaisen palkka-ampuja (ohj. Juha Hemanus, kapel. Florian Ludwig)
2007 Viimeiset kiusaukset (ohj. Åke Lindman, uusintaohj. Juulia Tapola, kapel. Florian Ludwig)
Oopperoiden lisäksi Opera Cava -festivaali järjesti konsertteja ja tapahtumia.
Aiheesta muualla

Opera Cavan kotisivut (Arkistoitu – Internet Archive)
Nässjön rautatiemuseo

Museon päärakennus (kuva: Olaf Lindström).
Nässjön rautatiemuseo on Ruotsin Nässjön kunnassa sijaitseva liikennemuseo. Siellä esitellään Ruotsin rautateiden historiaa, vetureita ja vaunuja. Ratapihalle on rakennettu asemamiljöö 1900-luvun alun tyyliin.
Aiheesta muualla

Teknikhistoria på räls Nässjö Järnvägsmuseum. (ruotsiksi)
Otari Kvantrišvili

Otari Kvantrišvili (georg. ოთარ კვანტრიშვილი, ven. Ота́ри Квантришвили; 27. tammikuuta 1948 Zestaponi – 5. huhtikuuta 1994 Moskova) oli georgialaissyntyinen gangsteri.
Kvantrišvili sai seitsemän vuoden vankeustuomion vuonna 1966 tehdystä raiskauksesta. Neuvostoliiton hajottua häntä pidettiin yhtenä Moskovan keskeisimmistä rikollisjohtajista. Hän muun muassa kiristi rahaa kaupungin yrityksiltä. Kvantrišvili osallistui myös kasino-, pankki- ja öljynkuljetustoimintaan. Hän teki yhteistyötä toisen tunnetun rikollisjohtaja Sergei ”Silvestr” Timofejevin kanssa. Kvantrišvili perusti Venäjän urheilijat -nimisen poliittisen puolueen, joka koostui olympiaurheilijoista, sambon harjoittajista ja nyrkkeilijöistä. Hän oli itse nuorena ollut lupaava urheilija. Kvantrišvili sai hyvää mainetta sponsoroimalla lastenkoteja ja tukemalla entisiä urheilijoita sekä sotaveteraaneja. Hän toimi myös painivalmentajana. Kvantrišvili sai maineen koskemattomana henkilönä, koska laki ei tarjonnut juuri mahdollisuuksia syyttää henkilöä, joka toimi pikemminkin käskyjen jakajana rikollisille kuin rikosten suorana toteuttajana.
Kvantrišvili murhattiin ampumalla kerran päähän ja kahdesti rintaan. Hän oli murhatuksi tullessaan poistumassa moskovalaisesta kylpylästä. Murha tapahtui aikana, jolloin rikollisten julkisia ja väkivaltaisia välienselvittelyjä esiintyi Venäjällä runsaasti. Bardi Aleksandr Rosenbaum kommentoi Kvantrišvilin murhaa Kommersantissa todeten, että maa oli menettänyt johtajan. Jalkapallomaalivahti Lev Jašinin leski Valentina huomautti Kvantrišviliä muistaessaan, että ajan liikemiehet ja järjestöt eivät harjoittaneet samanlaista hyväntekeväisyyttä kuin Kvantrišvili. Lehdistössä Kvantrišviliä käsiteltiin kriittisemmin. Toimittaja Aleksandr Minkin vaati turvallisuus- ja sisäministeriöiltä rikollisjohtajaa koskevien asiakirjojen osittaista avaamista, jottei yleisöllä olisi illuusioita sen suhteen, kenet se oli menettänyt.
Boris Jeltsin ilmaisi osanottonsa Kvantrišvilin läheisille. Rikollisjohtajan hautajaisiin osallistuivat monet viihdemaailman, urheilun sekä politiikan vaikuttajat, kuten Aleksandr Rosenbaum, Juri Lužkov, Šamil Tarpištšev, Iosif Kobzon, Vladimir Gusinski ja Bogdan Titomir. Kvantrišvilin murha yhdistettiin myöhemmin Orehovskin jengin toimintaan. Ammattitappaja Aleksei Šerstobitov (”Leša-Soldat”) sai vuonna 2008 pitkän vankeustuomion murhan toteuttamisesta palkattuna. Tuomitun mukaan Kvantrišvilin murhan oli tilannut Sergei Timofejev Kvantrišvilin kieltäydyttyä jakamasta tämän kanssa öljynjalostamosta saatuja tuottoja. Tilaajan ja toteuttajan välittäjänä kerrottiin toimineen entisen KGB:n työntekijä Grigori Gusjatinskin. Šerstobitov oli ampunut myös Gusjatinskin Kiovassa vuonna 1995. Sergei Timofejev oli itsekin tullut tapetuksi 1990-luvulla.
Kvantrišvilin veli Amiran oli myös rikollinen. Hänet ammuttiin kuoliaaksi kesällä 1993. Entinen FSB-upseeri Sergei Astašin väitti myös televisiojuontaja Vladimir Solovjovin yrittäneen aikoinaan tarjota rahaa Kvantrišvilin murhasta. Mark Galeotti arvioi vuonna 2010 Kvantrišvilin kuoleman johtuneen hänen pyrkimyksestään hallita kaikkia Moskovan jengejä.
Olivier Jacque

| Olivier Jacque |
| --- | --- |
 Olivier Jacque Japanin GP:ssä 1996.
Henkilötiedot
Syntynyt: 29. elokuuta 1973 (ikä 51) Villerupt
Kansalaisuus:   Ranska
Uratiedot
Aktiiviura:  1995 - 2005, 2007
Pyörä(t):  Honda, Yamaha, Moriwaki, Kawasaki
Ensimmäinen GP-startti:  Australian GP 1995
Viimeinen GP-voitto:  Australian GP 2000
Viimeinen GP-startti:  Italian GP 2007
Tilastot
GP-startit:  136
Maailmanmestaruudet:  250cc - 2000
Voitot:  7
Palkintopallisijat:  35
Paalupaikat*:  17
 *Vuodesta 1974 lähtien 
Nopeimmat kierrokset:  19
MM-pisteet:  1221
Olivier Jacque (s. 29. elokuuta 1973 Villerupt) on ranskalainen entinen ratamoottoripyöräilijä. Hän voitti 250cc-luokan maailmanmestaruuden vuonna 2000.
Olivier Jacque aloitti kilpauransa vuonna 1990. Hän ajoi 125-kuutioisten Ranskan sarjassa ikääntyneellä kalustolla niin hyvin, että hänet pyydettiin vuonna 1993 250-kuutioisten Ranskan nuorisotiimiin. Joukkue kiersi Ranskan mestaruussarjaa ja EM-sarjaa. Jacquen tallikaverina ajoi Régis Laconi. Ensimmäisenä vuonna hän oli Ranskan sarjan viides ja EM-sarjan kahdeskymmenes. Vuosi 1994 oli Jacquelle parempi, sillä hän oli Ranskan sarjan neljäs ja EM-sarjan toinen häviten tallikaverilleen Laconille.
EM-hopean ansiosta Jacquelle tarjoutui tallipaikka Hondalle MM-sarjaan kaudelle 1995. Hän oli kokonaispisteissä kymmenes ja voitti kauden päätteeksi vuoden tulokas tittelin. Seuraavalla kaudella Jacque voitti uransa ensimmäisen MM-osakilpailun ja oli kokonaispisteissä kolmas. Olivier Jacquen paras kausi oli 2000, jolloin hän voitti maailmanmestaruuden ja oli 11 kertaa palkintopallilla. Mestaruuskauden jälkeen hän siirtyi MotoGP-luokkaan, mutta siellä hän ei saavuttanut menestystä. Jacque oli parhaimmillaan MM-sarjan kymmenes ja oli kuuden kauden aikana vain kerran palkintopallilla osakilpailussa. Olivier Jacque lopetti kilpauransa kauden 2005 jälkeen ja toimi testikuljettajana kaudella 2006. Hän yritti vielä tehdä comebackin kaudella 2007, mutta lopetti kesken kauden loukkaantumisten vuoksi ja palasi takaisin Kawasakin testikuljettajaksi.
Saavutukset > 250cc-luokka

Maailmanmestari 2000
MM-sarjan kolmas 1996
7 osakilpailuvoittoa, 14 kakkossijaa ja 13 kolmossijaa
EM-sarjan toinen 1994
MM-sarjan vuoden tulokas 1995
Saavutukset > MotoGP-luokka

1 kakkossija MM-osakilpailuissa
Aiheesta muualla

Olivier Jacquen kotisivut
250cc-luokan kuljettajien maailmanmestarit
1949: Bruno Ruffo |
1950: Dario Ambrosini |
1951: Bruno Ruffo |
1952: Enrico Lorenzetti |
1953: Werner Haas |
1954: Werner Haas |
1955: Hermann-Paul Muller |
1956: Carlo Ubbiali |
1957: Cecil Sandford |
1958: Tarquinio Provini |
1959: Carlo Ubbiali |
1960: Carlo Ubbiali |
1961: Mike Hailwood |
1962: Jim Redman |
1963: Jim Redman |
1964: Phil Read |
1965: Phil Read |
1966: Mike Hailwood |
1967: Mike Hailwood |
1968: Phil Read |
1969: Kel Caruthers |
1970: Rob Gould |
1971: Phil Read |
1972: Jarno Saarinen |
1973: Dieter Braun |
1974: Walter Villa |
1975: Walter Villa |
1976: Walter Villa |
1977: Mario Lega |
1978: Kork Ballington |
1979: Kork Ballington |
1980: Anton Mang |
1981: Anton Mang |
1982: Jean-Louis Tournadre |
1983: Carlos Lavado |
1984: Christian Sarron |
1985: Freddie Spencer |
1986: Carlos Lavado |
1987: Anton Mang |
1988: Sito Pons |
1989: Sito Pons |
1990: John Kocinski |
1991: Luca Cadalora |
1992: Luca Cadalora |
1993: Tetsuya Harada |
1994: Max Biaggi |
1995: Max Biaggi |
1996: Max Biaggi |
1997: Max Biaggi |
1998: Loris Capirossi |
1999: Valentino Rossi |
2000: Olivier Jacque |
2001: Daijirō Katō |
2002: Marco Melandri |
2003: Manuel Poggiali |
2004: Daniel Pedrosa |
2005: Daniel Pedrosa |
2006: Jorge Lorenzo |
2007: Jorge Lorenzo |
2008: Marco Simoncelli |
2009: Hiroshi Aoyama |
Näsum

| Näsum |
| --- | --- |
 Näsumin kirkko
 Näsum
 Koordinaatit: 56°10′26″N, 14°30′19″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Bromölla
Väkiluku (2021):  1 314
Infobox OKVirheellinen NIMI-arvo: 
Näsum on taajama Bromöllan kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 314 asukasta vuonna 2021.
Aiheesta muualla

Kuvia tai muita tiedostoja aiheesta Näsum Wikimedia Commonsissa
My First Band

| My First Band |
| --- | --- |
 Solisti Antti Koivula ja kitaristi Mikko Virta esiintymässä Münchenissä 2014.
Tiedot
Toiminnassa:  2006–
Tyylilaji:  pop rock
Kotipaikka:   Suomi, Vantaa
Laulukieli:  englanti
Jäsenet:  Antti Koivula, laulu   Heikki Puhakainen, koskettimet   Juho Vehmanen, basso   Heikki Kytölä, rummut   Mikko Virta, kitara  
Levy-yhtiö:  EMI Music Finland, 2008–2011   Äänivallila Records, 2011–2013   Sony Music, 2014–  
Aiheesta muualla
Kotisivut
Infobox OKNimi-testi OK: 
My First Band on suomalainen pop-rock-yhtye, joka on saanut vaikutteita musiikkiinsa 1980-luvun popista. Yhtye on perustettu vuonna 2006 Vantaalla, vaikka jäsenet ovatkin soittaneet samalla kokoonpanolla vuodesta 1998.
Historia

Yhtyeen jäsenet laulaja Antti Koivulaa sekä kosketinsoittaja Heikki Puhakaista lukuun ottamatta soittivat PMMP-yhtyeen kiertuekokoonpanossa.
Yhtye julkaisi esikoisalbuminsa You Look So Bored helmikuussa 2009, mutta se ei saavuttanut mainittavaa menestystä. Yhtyeen toinen albumi Mercury & Glitter julkaistiin syyskuussa 2011 ja sen julkaisijana toimi yhtyeen perustama Äänivallila -niminen levy-yhtiö. Albumi nousi yhdeksi viikoksi Suomen virallisen albumilistan 39. sijalle.
Yhtye julkaisi kolmannen albuminsa Corazon toukokuussa 2014. Suomen lisäksi albumi julkaistiin myös Saksassa, Sveitsissä ja Itävallassa.
Vuonna 2017 yhtye osallistuu Uuden Musiikin Kilpailuun, jossa valitaan Suomen edustaja Euroviisuihin 2017. Yhtye osallistuu kilpailuun ”Paradise”-nimisellä kappaleella, joka on myös ensimmäinen single yhtyeen tulevalta albumilta.
Kokoonpano

Antti Koivula – laulu
Mikko Virta – kitara
Juho Vehmanen – basso
Heikki Kytölä – rummut
Heikki Puhakainen – koskettimet
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| You Look So Bored |  Julkaistu: 11. helmikuuta 2009  Formaatti: CD / Digitaalinen  Levy-yhtiö: EMI Music Finland | – | – |
| Mercury & Glitter |  Julkaistu: 23. syyskuuta 2011  Formaatti: CD / Digitaalinen  Levy-yhtiö: Äänivallila | #39  | – |
| Corazon |  Julkaistu: 2. toukokuuta 2014  Formaatti: CD / Digitaalinen  Levy-yhtiö: Sony Music Entertainment | #16  | – |
Diskografia > Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2008 | ”Little White Lies” | – | – | – | You Look So Bored |
| 2008 | ”Broken Day” | – | – | – | You Look So Bored |
| 2009 | ”Why Do You Treat Me So Bad” | – | – | – | You Look So Bored |
| 2011 | ”Baby You're Too Young (I Wanna Make Love To Your Mama)” | – | – | – | Mercury & Glitter |
| 2011 | ”1 2 3 4 Fight For The Money” | – | – | – | Mercury & Glitter |
| 2014 | ”Don't Break My Corazon” | 11  | – | 11  | Corazon |
| 2014 | ”Freedom Fighter” | – | – | 69  | Corazon |
| 2016 | ”Paradise” | – | – | – | TBA |
Diskografia > Musiikkivideot

Why Do You Treat Me So Bad (2009)
Baby You're Too Young (I Wanna Make Love To Your Mama) (2011)
1 2 3 4 Fight For The Money (2011)
Don't Break My Corazon (2014 – ohj. Sami Joensuu)
Aiheesta muualla

Yhtyeen kotisivut (Arkistoitu – Internet Archive)
OnlySee

| OnlySee Sia |
| --- | --- | --- |

Studioalbumin tiedot
 Julkaistu: 1997
 Tuottaja(t): Jesse Flavell
 Tyylilaji: trip hop
 Kesto: 51.38
 Levy-yhtiö: Flavoured Records
Sian muut julkaisut
|   | OnlySee 1997 | Healing Is Difficult 2000 |
OnlySee on australialaisen laulaja-lauluntekijä Sian albumi vuodelta 1997. Albumi on Sian ensimmäinen sooloalbumi. Sia julkaisi sen koko nimellään Sia Furler, mutta siirtyi käyttämään myöhemmillä albumeillaan taiteilijanimeä Sia. Albumin tuotti Jesse Flavell ja julkaisi australialainen indie-levy-yhtiö Flavoured Records. OnlySee ei ole enää saatavilla. Kappale "Soon" julkaistiin uutena "Sober and Unkissed" -nimisenä versiona Sian seuraavalla albumilla Healing Is Difficult.
Kappaleet

Don't Get Me Started (Sia Furler, Jesse Flavell) – 5:33
I Don't Want to Want You (Furler, Flavell) – 5:02
OnlySee (Furler, Flavell) – 4:14
Stories (Furler, Flavell) – 4:40
Mad Love (Furler) – 1:13
A Situation (Furler, Flavell) – 4:21
Shadow (Furler, Flavell) – 3:47
Asrep Onosim (Furler, Flavell) – 6:01
Take It to Heart (Furler, Flavell) – 4:37
Beautiful Reality (Furler, Flavell) – 4:31
Soon (Furler, Flavell) – 2:39
One More Shot (Furler, Rooney, Glover, Flavell) – 3:36
Tripoutro (Furler) – 2:01
Omar Sharmarke

| Omar Sharmarke> Cumar Sharmaarke |
| --- | --- |

Somalian pääministeri
 24. joulukuuta 2014 – 1. maaliskuuta 2017  
Edeltäjä:  Abdiweli Sheikh Ahmed
Seuraaja:  Hassan Ali Khayre
 14. helmikuuta 2009 – 21. syyskuuta 2010  
Edeltäjä:  Nur Hassan Hussein
Seuraaja:  Abdiwahid Elmi Gonjeh vt.
Henkilötiedot
Tiedot
 Nimikirjoitus
Omar Abdirashid Ali Sharmarke on somalialainen poliitikko, joka toimi maansa pääministerinä vuosina 2009 –2010 ja 2014–2017.  Hän oli ehdokkaana vuoden 2017 presidentinvaaleissa.
On Stage / In Studio

| On Stage - In Studio Agents & Vesa Haaja |
| --- | --- | --- |

Studioalbumin tiedot
 Julkaistu: 15. kesäkuuta 2011
 Kesto: 54.05
 Levy-yhtiö: Ratas Music Group
Listasijoitukset
  7.
Agentsin & Vesa Haajan muut julkaisut
| Agents Go Go 2011 | On Stage - In Studio 2012 | Sound on Sound 2014 |
On Stage - In Studio on suomalaisen Agentsin & Vesa Haajan studioalbumi, joka julkaistiin 13. kesäkuuta 2012.
Albumilla on mukana DVD, joka sisältää pääosin samat kappaleet kuin CD. Lisäksi mukana on 18-minuuttinen dokumentti.
Kappaleet

Olet rakkain – 2.52
Salainen rakkaus – 4.00
Moody River – 2.57
Secret Agent Man – 3.15
Don't Go – 2.37
Vain yksin me kaksi – 2.50
Ei aikaakaan – 3.19
Kello käy – 3.01
Paratiisi – 2.53
Yksi ainoa ikkuna – 2.45
Apache – 3.00
Maybelline/Memphis Tennessee – 3.24
Yksi vain ei koskaan tuu – 2.40
Se ohi menee ajallaan – 2.32
Jezebel – 2.50
Spin Out – 3.05
Kunhan palaan takaisin – 2.55
Ikäväni – 3.00
Arvostelut

Soundi: